Diari Oficial de la Generalitat Valenciana


Sumari del DOGV 6807, del 29-06-2012 (2012/6448)

RESOLUCIÓ de 22 de juny 2012, de la Conselleria de Presidència, per la qual s'aprova la classificació en classe tercera del lloc de treball de vicesecretaria intervenció de l'Ajuntament de Carcaixent.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6807

Data del DOGV
:   29-06-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/6448


Data del document
:   22-06-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 22 de juny 2012, de la Conselleria de Presidència, per la qual s'aprova la classificació en classe tercera del lloc de treball de vicesecretaria intervenció de l'Ajuntament de Carcaixent. [2012/6448]  
El Ple de l'Ajuntament de Carcaixent, en les sessions celebrades els dies 29 de març i 4 de maig de 2012, va acordar modificar la plantilla i relació de llocs de treball, amb la creació d'un lloc de vicesecretaria intervenció per a l'exercici de funcions de col·laboració immediates a les de secretaria i intervenció.  
Així mateix, se sol·licita a esta Conselleria de Presidència la classificació del lloc de treball esmentat en classe tercera; la provisió de la qual està reservada a funcionaris amb habilitació de caràcter estatal de la subescala de secretaria intervenció.   
Consta en l'expedient el certificat expedit per la secretaria general de la corporació que acredita la modificació de la plantilla i la relació de llocs de treball, i la publicació en el Butlletí Oficial de la Província de València número 88, de 13 d'abril de 2012, i número 110, de 9 de maig de 2012.  
Vistes les al·legacions formulades durant la instrucció de l'expedient, que s'han desestimat pels motius exposats en l'informe proposta de la Direcció General d'Administració Local.  
Vist el que disposen l'article 166.2.c de la Llei 8/2010, de 23 de juny, de la Generalitat, de Règim Local de la Comunitat Valenciana, el qual estableix que són secretaries de classe tercera, les secretaries d'ajuntaments el municipi de les quals tinga una població inferior a 5.001 habitants i el pressupost no excedisca de 3.000.000,00 €; i l'article 169, segons el qual les entitats locals podran crear discrecionalment llocs de treball de col·laboració reservats a personal funcionari amb habilitació de caràcter estatal de la subescala i categoria que siga procedent per a l'exercici de funcions de col·laboració en els llocs de secretaria, intervenció o tresoreria.  
D'acord amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional 2a del mateix estatut, sobre el règim jurídic dels funcionaris amb habilitació de caràcter estatal, continuen en vigor les disposicions que regulen en l'actualitat l'escala de funcionaris d'Administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
Per tant, fent ús de les competències atribuïdes per l'article 164.1 de la Llei de 23 de juny, de la Generalitat, de Règim Local de la Comunitat Valenciana; i els articles 2.2.a i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat relatives als Funcionaris amb Habilitació de Caràcter Estatal, resolc:  
Classificar el lloc de treball de vicesecretaria intervenció de l'Ajuntament de Carcaixent en classe tercera. La provisió d'este lloc està reservada a funcionaris amb habilitació de caràcter estatal pertanyents a la subescala de secretaria intervenció.  
Contra esta resolució, que posa fi a la via administrativa, d'acord amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades poden interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu de la circumscripció en la qual tinga el demandant el domicili, en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, d'acord el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Comunitat Valenciana, d'acord amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública no pot interposar el recurs en via administrativa, sense perjuí del que disposa l'article 44 de la Llei 29/1998, de 13 de juliol. Ha de requerir prèviament que s'anul·le o revoque esta resolució, en el termini de dos mesos comptador des de l'endemà de la publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, perquè substituïx el règim de recursos en via administrativa.   
  
Tot això sense perjuí que les persones interessades puguen exercir qualsevol altra via que consideren oportuna.  
  
València, 22 de juny de 2012.- El conseller de Presidència: José Císcar Bolufer.